Պոլոնեզ

Պոլոնեզ, (ֆրանսերեն` polonaise,  polonais-լեհական), լեհական պար։ Զարգացել է հանդիսավոր բնույթի ժողովրդի երթպարի հիման վրա։ Չափը եռամաս է։ Պարողները շարժվում են սահուն, վեհորեն, յուրաքանչյուր տակտի երրորդ մասում թե թևակի ծնկածալումով։ Պոլոնեզը բավական տարածված էր 19-րդ դարում որպես պարահանդեսային պար։ «Պոլոնեզ» անվանումով գործիքային պիեսներ հանդիպել են դեռևս 18-րդ դարի սյուիտներում։ Պոլոնեզներ գրել են 6 Բախը, Մոցարտը, Օգինսկին, Վենյավսկին, Վեբերը, Լիստը, Գլինկան («Իվան Սուսանին» օպերայում), Չայկովսկին («Եվգենի Օնեգին»), Մուսորգսկին («Բորիս Դողունով») և ուրիշներ։ Շոպենի ստեղծագործություններում Պոլոնեզը հանդես է գալիս որպես երաժշտական ժանր, նրա Պոլոնեզները առանձնանում են զգացմունքային հարստությամբ և կանխորոշում այդ ժանրի զարգացման հետագա ուղին՝ պարից մինչև ռոմանտիկական պոեմ։

Լեհաստանի երաժշտություն